ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660021221
ขอให้ปรับปรุงการให้บริการของเจ้าหน้าที่ บริเวณ ศูนย์บริการสาธารณสุข 40 ถนนเพชรเกษม เขตบางแค แขวงบางแคเหนือ กรุงเทพมหานคร จุดสังเกต เลยโรงพยาบาลเกษมราชบางแคร์จะพบศูนย์บริการสาธารณสุข 40 ทางด้านซ้ายมือ เนื่องจากวันที่ 23 พฤษภาคม 2566 ช่วงเวลาประมาณ 13.30 น. ผู้ร้องได้ไปใช้บริการที่ศูนย์บริการสาธารณสุข 40 ดังกล่าว เพื่อฉีดวัคซีนให้แก่บุตรของผู้ร้อง  โดยมีเจ้าหน้าที่เพศหญิง (ไม่ทราบชื่อ) อายุ 30กว่าปี สูงประมาณ 160 เซนติเมตร รูปร่างผอม ผิวสีขาวเหลือง ได้บอกกับทางผู้ร้องว่า "คนสมัยก่อนเลี้ยงลูกด้วยนมแม่ยังเลี้ยงลูกได้7-8คน แต่สมัยนี้ลูกคนเดียวทำไมนมแม่ไม่มี" และ "เด็ก2เดือนคอยังไม่แข็งอีกหรอต้องมีพัฒนาการมากกว่านี้นะ " (ระบุตามที่ผู้ร้องแจ้ง) ส่งผลให้ผู้ร้องรู้สึกไม่พอใจเป็นอย่างมาก ประกอบผู้ร้องไม่สามารถติดต่อทางศูนย์บริการสาธารณสุข 40ได้  จึงประสงค์ให้หน่วยงานที่เกี่ยวข้องปรับปรุงการให้บริการของเจ้าหน้าที่ศูนย์บริการสาธารณสุข 40คนดังกล่าว เพื่อเป็นประโยชน์แก่ประชาชนที่มาใช้บริการต่อไป (ผู้ร้องประสงค์ให้ปกปิด ชื่อ-นามสกุล และหมายเลขโทรศัพท์)//(แจ้งข้อมูลเพิ่มเติม 23/05/2566) ผู้ร้องขอแจ้งข้อมูลเพิ่มเติมเกี่ยวกับ เจ้าหน้าที่เพศหญิงคนดั่งกล่าว ว่า เป็นเจ้าหน้าที่จุดซักประวัติ และมีรูปร่างสูงกว่าเจ้าหน้าที่คนอื่น มีฝ้าและกระบนใบหน้า สวมใส่ชุดสีขาว ประกอบกับผู้ร้องติดตามผลการดำเนินการ เบื้องต้นแจ้งให้ผู้ร้องทราบว่า อยู่ระหว่างการดำเนินการ // ผู้ร้องรับทราบ
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata